Janne Ahonen

Janne Petteri Ahonen (sündinud 11. mail 1977 Lahtis) on Soome suusahüppaja.

Suusahüpetega hakkas Ahonen tegelema seitsmeaastaselt. Ta imetles 1980. aastate suuri suusahüppajaid Matti Nykäneni, Jens Weissflogi ja Andreas Felderit ning tema suurim soov oli olla ühel päeval sama edukas kui nemad. 

Soome esindusmeeskonda jõudis ta juba 15-aastaselt. Oma esimese maailma karikasarja etapi võitis ta 1993 Šveitsis Engelbergis. Alates sellest on ta pidevalt olnud suusahüppemaailma tipus ja oma rahvusmeeskonna kindel liige. 

Lillehammeri olümpiamängudel 1994. aastal oli ta suurel mäel 25. ja meeskondlikult 5.

1995 tuli ta Kanadas Thunder Bays esimest korda maailmameistriks, sedapuhku meeskondlikult. 

1997 Norras Trondheimis tuli Ahonen esimest korda individuaalselt maailmameistriks, võites normaalmäel.

Hiljem sai Ahonen endale igavese neljanda maine. Neljas oli ta normaalmäel nii Nagano olümpiamängudel 1998 kui ka Salt Lake City olümpiamängudel 2002. 1999. aasta maailmameistrivõistlustel Ramsaus oli ta neljas kõigil kolmel alal: suurel mäel, normaalmäel ja meeskonnavõistluses.

Täistabamusest jäi pisut puudu ka Salt Lake City olümpiamängude meeskonnavõistluses, kus Saksamaa meeskonnale kaotati 0,1 punktiga ning saadi hõbemedalid.

Lisaks neljandatele kohtadele on vahepeal siiski tulnud ka medaleid. Kodustel Lahti maailmameistrivõistlustel 2001 sai Ahonen suurel mäel pronksi. Ka suusalennu maailmameistrivõistlustelt on ta medaleid saanud.

2005. aastal valiti ta Soome aasta sportlaseks.

5. märtsil 2011 teatas ta, et lõpetab selle hooajaga oma tippsportlase karjääri.

Jaanuaris 2013 teatas Ahonen, et kavatseb siiski sportlaskarjääri jätkata ning pürgida Sotši olümpiamängude koondisse, et võita puuduolev individuaalne olümpiamedal.

 Saavutused 

 27px Olümpiamängudel 

 2002  Salt Lake Citys
  hõbemedal meeskonnavõistluses suurel mäel
 2006  Torinos
  hõbemedal meeskonnavõistluses suurel mäel

 Maailmameistrivõistlustel 

 1995  Thunder Bays
  maailmameister meeskonnavõistluses suurel mäel (K-120)
 1997  Trondheimis
  maailmameister normaalmäel (K-90)
  maailmameister meeskonnavõistluses suurel mäel (K-120)
 2001  Lahtis
  hõbemedal meeskonnavõistluses normaalmäel (K-90)
  hõbemedal meeskonnavõistluses suurel mäel (K-116)
  pronksmedal suurel mäel (K-116)
 2003  Val di Fiemmes
  maailmameister meeskonnavõistluses suurel mäel (K-120)
 2005  Oberstdorfis
  maailmameister suurel mäel (HS-137)
  hõbemedal meeskonnavõistluses suurel mäel (HS-137)
  pronksmedal normaalmäel (HS-100)

 Suusalennu maailmameistrivõistlustel 

 1996  Kulmis
  hõbemedal lennumäel (K-180)
 2000  Vikersundis
  pronksmedal lennumäel 
 2004  Planicas
  hõbemedal lennumäel (K-185)
  hõbemedal meeskonnavõistluses lennumäel (K-185)
 2006  Kulmis
  hõbemedal (K-180)
 2008  Oberstdorfis
  hõbemedal meeskonnavõistluses lennumäel (HS-213)
  pronksmedal lennumäel (HS-213)

 Juunioride maailmameistrivõistlustel 

 1993  Harrachovis
  juunioride maailmameister normaalmäel (K-90) 
  juunioride maailmameister meeskonnavõistluses normaalmäel (K-90) 
 1994  Breitenwangis
  juunioride maailmameister normaalmäel (K-90) 
  juunioride maailmameister meeskonnavõistluses normaalmäel (K-90) 

 Maailma karikasarjas 

Janne Ahonen on osalenud 344 maailma karikasarja etapil (seisuga 17. mai 2008) ja jõudnud poodiumile 105 korda, millest 36 korral kõige kõrgemale astmele.

 Maailma karikas 

 Üldkarikas
 1. koht: 2004, 2005
 2. koht: 1999
 3. koht: 1995, 1996, 2000, 2008

 Maailma karikasarja etapivõidud 

Jrk-nrAastaKuupäevKohtRiikAla1.1993 16. detsember                            Engelbergnormaalmägi2.1995 1. jaanuar  Garmisch-Partenkirchen suur mägi (K-115)3.1995 3. detsember                            Lillehammer normaalmägi4. 199610. veebruar  Kulm lennumägi (K-180)5.1998 7. märts   Lahtisuur mägi6. 19986. detsember   Chamonix normaalmägi7. 199819. detsember  Harrachov suur mägi8. 199820. detsember  Harrachov suur mägi9. 19999. jaanuar   Engelbergsuur mägi10.1999 17. jaanuar   Zakopanesuur mägi11.1999 7. veebruar  Harrachov suur mägi (K-120)12.1999 12. detsember  Villach normaalmägi13. 20004. märts   Lahtinormaalmägi (K-90)14.2002  21. detsember  Engelbergsuur mägi (K-120)15.2003 4. jaanuar  Innsbruck suur mägi (K-120)16. 200410. jaanuar   Liberecsuur mägi (K-120)17. 200411. jaanuar  Liberec suur mägi (K-120)18. 2004 14. veebruar  Willingensuur mägi (K-130)19.2004 27. november  Kuusamo suur mägi (HS-142)20. 2004 28. november  Kuusamosuur mägi (HS-142)21.2004 4. detsember   Trondheimsuur mägi (HS-131)22.2004 5. detsember  Trondheim suur mägi (HS-142)23.2004 12. detsember   Harrachovsuur mägi (HS-134)24.2004 18. detsember  Engelberg suur mägi (HS-137)25.2004 19. detsember  Engelberg suur mägi (HS-137)26. 200429. detsember   Oberstdorfsuur mägi (HS-137)27.2005 1. jaanuar   Garmisch-Partenkirchensuur mägi (HS-125)28. 20053. jaanuar  Innsbruck suur mägi (HS-130)29. 2005  9. jaanuar Willingen suur mägi (HS-145)30.2005  22. jaanuar  Titisee-Neustadtsuur mägi (HS-142)31. 2005 29. detsember  Oberstdorfsuur mägi (HS-137)32. 20066. jaanuar  Bischofshofen suur mägi (HS-140)33. 20085. jaanuar  Bischofshofen suur mägi (HS-140)34. 2008 6. jaanuar  Bischofshofensuur mägi (HS-140)35.2008  20. jaanuar Harrachov lennumägi (HS-205)36.2008  4. märts Kuopio suur mägi (HS-127)

Isiklikku

Janne Ahonen abiellus 2004. aasta suvel oma kauaaegse kihlatu Tiiaga. Neil on pojad Mico (sündinud 2001) ja Milo (sündinud 2008).

Ahoneni hobiks on kõik autode ja mootorratastega seotu. Tal on ka oma võidusõidumeeskond. 2007. aastal tegi Ahonen debüüdi Top Fueli auto roolis Euroopa meistrivõistluste etapil Soomes Alastaros.

Samuti on ta tuntud disainerina: tema loodud on Põhjamaade hüppenädala (Lahti, Falun, Lillehammer) logo.

Kategooria:Soome suusahüppajad
Kategooria:Sündinud 1977